**Բաց Մրցույթի Մասնակցի հրահանգ**

**ARM-T 010/15**

**“ԱրմենՏել” ՓԲԸ-ի համար տվյալների մշակման կենտրոնի ընդլայնման համար նախատեսված սարքավորման և UPS 80 և 160 Kwa մարտկոցային մոդուլների և դրանց տեղակայման ծառայությունների մատակարարի ընտրության ARM-T 010/15 Բաց Մրցույթ**

**ք.Երևան, 2015**

## 1. Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել տվյալների մշակման կենտրոնի (այսուհետ՝ ՏՄԿ) ընդլայնման համար նախատեսված սարքավորման, UPS 80 և 160Kwa մարտկոցային մոդուլների և դրանց տեղակայման ծառայությունների մատակարարի ընտրության ARM-T 010/15 Բաց Մրցույթին (այսուհետ՝ մրցույթ):

Մրցույթում խաղարկվում է 2 լոտ:

Լոտ 1.

* ՏՄԿ ընդլայնման համար նախատեսված սարքավորում
* Սարքավորումը իր համար նախատեսված վայրում տեղակայման աշխատանքներ և պահարանների` սեյսմոշրջանակակի վրա տեղադրման աշխատանքներ:

Լոտ 2.

* UPS 80 և 160 Kwa մարտկոցային մոդուլներ
* UPS մարտկոցային մոդուլների փորձարկման և տեղակայման հետ կապված աշխատանքների իրականացում

Գնվելիք սարքավորումների և աշխատանքների մանրամասն մասնագիրը պարունակվում է սույն Հրահանգին կից Հավելված 1-ում:

Հավելված 1-ում ներկայացված գնումների ծավալը չի նախատեսում պատվիրատուի պարտականություն գնելու հենց այդ քանակի սարքավորումներ:

Մասնակիցը կարող է առաջարկ ներկայացնել ինչպես Լոտ 1-ով և Լոտ 2-ով առանձին-առանձին, այնպես էլ 2 լոտերով միաժամանակ:

Մրցույթի անցկացման արդյունքում Պատվիրատուն յուրաքանչյուր լոտի համար կընտրի մեկ հաղթող և մեկ պահուստային մատակարար: Մեկ Մասնակիցը կարող է հաղթող ճանաչվել միաժամանակ երկու լոտերով:

Մրցույթի հաղթողների հետ կարող են կնքվել մեկանգամյա պայմանագրեր սարքավորման մատակարարման և ծառայությունների մատուցման համար (Հավելված 2` Ձևանմուշ)

## 2. Մրցույթի անցկացման կարգը

## Մրցույթի անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Ասյա Այվազյան
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ահարոնյան 2, սենյակ 207
* **Էլեկտրոնային փոստ՝** [Aayvazyan@beeline.am](mailto:Aayvazyan@beeline.am)
* **Հեռախոս՝** (+374) 10 29 05 49 (+374) 91 777 818

Մրցույթն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է Բաց Մրցույթի Մասնակցի Հրահանգը (այսուհետ՝ ԲՄՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԲՄՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 1**-ում և փոփոխման ենթակա չէ),
2. Գաղտնի տեղեկատվության չհրապարակման մասին հայտարարագիր

(NDA, ձևը ներկայացված է **Հավելված 3**-ում և փոփոխման ենթակա չէ);

1. Որակավորման պահանջներին համապատասխանության հայտարարագիր (ձևը ներկայացված է **Հավելված 4**-ում և փոփոխման ենթակա չէ),
2. Շահագրգռվածության բացակայության մասին նամակ (ձևը ներկայացված է **Հավելված 5**-ում և փոփոխման ենթակա չէ),
3. Էլեկտրոնային փաստաթղթերի փոխանցման ակտ (ձևը բերված է **Հավելված 6**-ում և փոփոխման ենթակա չէ),
4. Մասնակցի հարցաթերթիկ (ձևը ներկայացված է **Հավելված 7**-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ԲՄՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությունը ներկայացվող պահանջներ**

* Մասնակիցը կոմերցիոն առաջարկը կարող է ներկայացնել կամ միայն մեկ լոտով, կամ երկու լոտով միաժամանակ:
* Կոմերցիոն առաջարկը պետք է ընդգրկի Մասնագրի այն լոտի սարքավորումները և աշխատանքների ողջ ցանկը, որի համար նա առաջարկ է ներկայացնում (Հավելված 1):
* Ռեզիդենտ-մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:**
* Հայաստանի Հանրապետության ոչ ռեզիդենտ մասնակիցները տրամադրում են կոմերցիոն առաջարկը ԱՄՆ դոլարով ($) կամ այլ տարադրամով: Բոլոր գումարները նշվում են առանց ԱԱՀ: Ոչ ռեզիդենտ մասնակիցները տրամադրում են կոմերցիոն առաջարկը՝ հաշվի առնելով որ ռեզիդենտի շահութահարկը, ծառայությունների համար՝ 20% չափով, ԾԱ/լիցենզիաների համար՝ 10% չափով: ՀՀ Հարկային օրենսդրության համաձայն կիրառվում է ոչ ռեզիդենտի շահութահարկ 20% դրույքաչափով ոչ ռեզիդենտ ընկերության կողմից Ծառայությունների մատուցման դեպքում և 10% ՝ ԾԱ/լիցենզիաների մատակարարման դեպքում: Պատվիրատուն, գործելով որպես հարկային գործակալ, ոչ ռեզիդենտ ընկերությունից պահում է ոչ ռեզիդենտի շահույթի վճարման ենթական համապատասխան գումարներից և վճարում է ոչ ռեզիդենտի շահութահարկը ՀՀ պետական բյուջե: Ոչ ռեզիդենտ մասնակցի բնակության երկրի և Հայաստանի Հանրապետության միջև կրկնակի հարկումից խուսափելու համապատասխան հուշագրի առկայության դեպքում կրկնակի հարկման մասին հարցը լուծվում է, հաշվի առնելով՝ տվյալ Հուշագրի դրույթները, Հայաստանի Հանրապետության հարկային օրենսդրության դրույթները, ծառայությունների մատուցման ժամկետը, տրամադրվող ծառայությունների բնույթը, ծառայությունների տրամադրման եղանակը և այլ անհրաժեշտ տվյալներ: Կրկնակի հարկումից խուսափելու մասին հարցը պարզաբանելու համար ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոհիշյալ տվյալները:
* Գործուղումների հետ առնչվող բոլոր ծախսերը պետք է ներառված լինեն մատուցվող ծառայությունների արժեքի մեջ:
* Ոչ-ռեզիդնետ մասնակիցները տրամադրում են սարքավորումների մասով իրենց առաջարկները DAP Երևան (Incoterms 2010) մատակարարման բազիսի հիման վրա, ռեզիդենտ մասնակիցները՝ պատվիրատուի DDP պահեստ մատակարարման բազիսի հիման վրա (Incoterms 2010):
* Ռեզիդենտ և ոչ ռեզիդենտ մասնակիցների առաջարկները կհամեմատվեն՝ հաշվի առնելով լրացուցիչ լոգիստիկայի ծախսերի գնահատումը, որոնք կառաջանան պատվիրատուի մոտ DAP պայմաններով մատակարարման դեպքում:
* Տարբեր տարադրամներով առաջարկները նախապես կհամեմատվեն՝ օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Մասնակցի կողմից կոմերցիոն առաջարկում ներկայացվող գները Մասնակցի հաղթանակի դեպքում կարող են ամրագրվել Մրցույթի անցկացման արդյունքների հիման վրա կնքված մեկանգամյա պայմանագրում և չեն կարող վերանայվել բարձրացման համար պայմանագրի գործողության ողջ ընթացքում **նույնիսկ տարադրամի էական տատանումների դեպքում**:
* Պատվիրատուն առաջարկում է վճարման հետևյալ պայմանները.
  + 60 օրացուցային օր հետվճար ընդունման ակտի ստորագրումից հետո;
  + 90 օրացուցային օր հետվճար ընդունման ակտի ստորագրումից հետո;
  + 180 օրացուցային օր հետվճար ընդունման ակտի ստորագրումից հետո.
* Վճարման տարբեր պայմաններով առաջարկները կբերվեն 180 օր հետվճարի բազիսին՝ ելնելով 11.3 % տարեկան տոկոսային դրույքաչափից (բերման բանաձև՝ առաջարկի գումարը\*0.113\*օրերի տարբերություն/365+առաջարկի գումար):
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 60 օրացուցային օր:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԲՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf):
3. Որակավորման պահանջներին համապատասխանության մասին հայտարարագիր համապատասխան հավելվածով՝ փաստաթղթի սկան արված պատճենը PDF ձևաչափով, (ֆայլի անունը Համապատասխանության մասին հայտարարագիր.pdf:
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Շահագրգռվածության բացակայություն.pdf):
5. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը ԱԿՏ 009-15.pdf):
6. Մասնակցի հարցաթերթիկ՝ ֆայլը EXCEL ձևաչափով (ֆայլի անունը Հարցաթերթիկ.xlsx):

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը համախմբում է հետևյալ ֆայլերը.
  + ԿԱ.pdf,
  + ԿԱ. xls,
  + NDA.pdf
  + Համապատասխանության մասին հայտարարագիր.pdf համապատասպան հավելվածների սկան արված պատճեններով,
  + Շահագրգռվածության բացակայություն.pdf,
  + Հարցաթերթիկ.xls

RAR ձևաչափի **մեկ** արխիվում (ֆայլի անունը «*Մասնակցի անունը՝* ARM-T 010/15 ՏՄԿ ») և պաշտպանում է այն գաղտնաբառով: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

* ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՅՈՒՐԱՔԱՆՉՅՈՒՐ ՖԱՅԼ:

ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԲՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է ԲՄՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին ոչ ուշ քան 01.06**.2015թ**. **15:00 (տեղական ժամանակով):** Նամակի թեման համապատասխանում է հետևյալ ֆորմատին՝«*Մասնակցի անվանումը՝* Մրցույթ *ARM-T* 010/15 ՏՄԿ»: Բազմահատոր արխիվի հատորներն ուղարկվում են առանձին նամակներով:
* **Հավելված 6** պահանջներին համապատասխան պատրաստված Էլեկտրոնային տեղեկատվության հանձնման ակտը(Ակտ010-15.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու) **01.06.2015թ. 15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին՝ «*Մասնակցի անվանումը՝* Մրցույթ *ARM-T* 010/15 ՏՄԿ»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԲՄՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԲՄՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԲՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **26.05.2015թ**. **18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **27.05.2015թ. 18:00 (տեղական ժամանակով):**
* **01.06.0215թ. ժամը** **15:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԲՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԲՄՄՀ 2 բաժնում նշված կոնտակտային անձից պարզաբանում խնդրել:
* Մինչև Մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ *«Մասնակցի անվանումը*՝ *Առաջարկի հետ կանչում*՝ Մրցույթ ARM-T 010/15 ՏՄԿ»:
* Մինչև Մրցույթի առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԲՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԲՄՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել Հավելվածի 2-ի ձևով առանց որևէ փոփոխությունների:
3. Մասնակիցը պետք է հանդիսանա APC ընկերության գործընկեր:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

* Մասնակիցն արտացոլում է իր առաջարկի համապատասխանության աստիճանը Որակավորման պահանջների համապատասխանության մասին հայտարարագրում (Հավելված 5- ձևանմուշ):

Պատվիրատուն իրեն իրավունք է վերապահում թույլ չտալ մասնակցել Մրցույթի հաջորդ փուլերին այն Մասնակցին, որի առաջարկը չի համապատասխանում ԲՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԲՄՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) յուրաքանչյուր լոտի համար էլեկտրոնային աճուրդ մուտք գործելու համար:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի, եթե կառաջանան տեխնիկական խափանումներ «ԱրմենՏել» ՓԲԸ պատճառով), Պատվիրատուն կարող է անցկացնել կրկնակի էլեկտրոնային աճուրդ այլ չափանիշներով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Պատվիրատուն դասակարգում է փուլի արդյունքներով ստացված 3 բարելավված առաջարկները ըստ «լոտի համար նվազագույն արժեք» չափանիշի:
* Մրցույթի հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1: Մասնակիցը հաղթող կարող է ճանաչվել ինչպես միայն 1, այնպես էլ 2 լոտերով միաժամանակ:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2: Մասնակիցը կարող է ընտրվել որպես պահուստային մատակարար ինչպես 1, այնպես էլ 2 լոտերով միաժամանակ:
* Մրցույթի հաղթողի հետ կարող է մեկանգամյա պայմանագիր կնքվել **Հավելված 2**-ում առաջարկված ձևով:
* Պահուստային մատակարարի հետ կարող է կնքվել պայմանագիր հաղթողի որակազրկման դեպքում:
* Մրցույթի հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Մրցույթի հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին Մրցույթի այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Մրցույթի այլ ձևական պահանջները.
* Պատվիրատուն կարող է Մրցույթը ճանաչել չկայացած, եթե.

1. Ոչ մի առաջարկ չի ստացվել:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ներկայացված առաջարկներից միայն մեկն է համապատասխանում որակավորման պահանջներին:
4. Միայն մեկ առաջարկ է ստացվել:
5. Այլևս չկա տվյալ գնման անհրաժեշտությունը:
6. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
7. Տեղի է ունեցել շուկայի էական փոփոխություն:
8. Ներկայացված բոլոր կոմերցիոն առաջարկները գերազանցում են գործող շուկայական գները:
9. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մասնակցի հետ գնումների, մատակարարումների ոլորտում ցանկացած փոխհարաբերությունից հրաժարումը` Մատակարարի ընտրության անցկացվող միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*,
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը`

*Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*

1. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզուներով:
* Մրցույթի հետ կապված բոլոր հարցերը կարգավորվում են Հայաստանի Հանրապետության օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ Պատվիրատուի կողմից ներկայացված բոլոր առաջարկները և ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

* Հավելված 1. Կոմերցիոն առաջարկի ձևաչափը



* Հավելված 2. Պայմանագրի ձևաչափ

 

* Հավելված 3. Գաղտնի տեղեկատվության չհրապարակման մասին հայտարարագիր



* Հավելված 4. Որակավորման պահանջներին համապատասխանության մասին հայտարարագիր.



* Հավելված 5. Շահագրգռվածության բացակայության մասին նամակ



* Հավելված 6. Էլեկտրոնային փաստաթղթերի փոխանցման ակտ (ձևաչափ)



* Հավելված 7. Մասնակցի հարցաթերթիկ

